Γιάννης Αθηναίου

Ο Ιωάννης (Γιάννης) Αθηναίου (Χολαργός, 27 Μαΐου 1988) είναι Έλληνας πρώην διεθνής αθλητής της καλαθοσφαιριστής. Αγωνιζόταν στις θέσεις των πλέι μέικερ και σούτινγκ γκαρντ, προτού ολοκληρώσει την επαγγελματική του καριέρα το καλοκαίρι του 2025 μετά από 19 χρόνια.«Aποχώρησε από την ενεργό δράση ο Γιάννης Αθηναίου - Το συγκινητικό αντίο του», άρθρο στον ιστότοπο SDNA.gr, 6 Ιουνίου 2025. Ανακτήθηκε 8 Ιουνίου 2025.«Ο Γιάννης Αθηναίου αποσύρθηκε από την ενεργό δράση», άρθρο στον ιστότοπο In.gr, 6 Ιουνίου 2025. Ανακτήθηκε 8 Ιουνίου 2025.
Σταδιοδρομία
Ο Αθηναίου, προτού ξεκινήσει την επαγγελματική του καριέρα, ήταν μέλος των νεανικών τμημάτων του Ποσειδώνα Νέου Ψυχικού. Υπέγραψε το πρώτο του επαγγελματικό συμβόλαιο με τον Ηλυσιακό στον οποίο παρέμεινε για μία τετραετία και με τα χρώματα του οποίου αγωνίστηκε στην Α2 Εθνική.Giannis Athinaiou, στατιστικά στην ιστοσελίδα ProBallers.com Το 2009 έλαβε μεταγραφή στον Πανιώνιο Σμύρνης παραμένοντας στην ομάδα μέχρι το καλοκαίρι του 2013.«Κοντά στον ΚΑΟΔ ο Αθηναίου», άρθρο στον ιστότοπο SuperBasket.gr, 18 Σεπτεμβρίου 2011 Ενδιάμεσα δόθηκε την περίοδο 2011-12 δανεικός στον Κ.Α.Ο. Δράμας. Με τον Πανιώνιο συμμετείχε επίσης σε 6 αγώνες για το θεσμό του EuroCup την περίοδο 2012-13, ενώ στο Πρωτάθλημα της Α1 Εθνικής τερμάτισε στην 3η θέση της τελικής βαθμολογίας.«Γιάννης Αθηναίου: «Με κέρδισε η προσέγγιση του Αγγέλου»», συνέντευξη στον ιστότοπο SportCulture.gr, 17 Ιουλίου 2013 Μετά από προσέγγιση του προπονητή Βαγγέλη Αγγέλου, ο Αθηναίου μετακόμισε στη Θεσσαλονίκη το καλοκαίρι του 2013 προκειμένου να αγωνιστεί στον Άρη. Το πρώτο μισό του 2014 αγωνίστηκε με τα χρώματα της ιταλικής Ολύμπια Μιλάνο.EA7 Emporio Armani, arriva il play guardia Ioannis Athinaiou , legabasket.it, 26/03/2014 Το 2014 υπέγραψε συμβόλαιο συνεργασίας με την τουρκική Εσκισεχίρ (πρώην Ολίν Εντίρνε) όπου παρέμεινε για λίγους μήνες προτού επιστρέψει στην Α1 Εθνική με τα χρώματα της ΑΕΚ. 

Στις 10 Ιουλίου 2015 ανακοινώθηκε η συνεργασία του με τον Ολυμπιακό.Ανακοίνωσε Αθηναίου ο Ολυμπιακός, onsports.gr, 10/07/2015 Μετά από δυο χρόνια παρουσίας στον Ολυμπιακό συμφώνησε με την ομάδα του Άρη. Στις 29 Ιουλίου 2018 ανακοινώθηκε από τον ΠΑΟΚ. Στον ΠΑΟΚ έμεινε μέχρι και τον Γενάρη του 2019, έχοντας 4.6 πόντους, 1.1 ριμπάουντ και 2.1 ασίστ σε 14 παιχνίδια. Μετέπειτα συμφώνησε με την γαλλική Προβάνς. Εκεί σε 17 παιχνίδια είχε 6.5 πόντους, 1.8 ριμπάουντ και 3.1 ασίστ.

Στις 12 Αυγούστου 2019, ανακοινώθηκε από τον Παναθηναϊκό. Με την μεταγραφή του αυτή, έγινε ο πρώτος παίκτης που υπήρξε μέλος σε Παναθηναϊκό, Ολυμπιακό, ΑΕΚ, ΠΑΟΚ και Άρη, τους πέντε "μεγάλους" του ελληνικού μπάσκετ. Έμεινε ελεύθερος από τον σύλλογο το καλοκαίρι του 2020, δίχως να αγωνιστεί σε επίσημο αγώνα λόγω του τραυματισμού αλλά και την διακοπή της σεζόν λόγω της πανδημίας του κορονοϊού.

Στις 16 Ιουλίου 2020, ανακοινώθηκε από τον Γ.Σ. Περιστερίου για την αγωνιστική περίοδο 2020-2021. Στις 17 Δεκεμβρίου 2020, αποτέλεσε παρελθόν από τον σύλλογο, έχοντας στο ελληνικό πρωτάθλημα 9.8 πόντους, 2.8 ριμπάουντ και 3.2 ασίστ σε 6 παιχνίδια.

Στις 18 Δεκεμβρίου 2020, ανακοινώθηκε από τον Προμηθέα Πατρών. Στις 17 Απριλίου αποχώρησε από την ομάδα του Προμηθέα.

Στις 19 Απριλίου 2021, ανακοινώθηκε από την ισπανική Μπιλμπάο, ως το τέλος της σεζόν.

Στις 6 Αυγούστου 2021, συμφώνησε για ένα χρόνο με τον Ιωνικό Νίκαιας. Στις 15 Ιανουαρίου 2022, έγινε ο 86ος παίκτης στην ιστορία του Πρωταθλήματος Ελλάδας που έφτασε τις 250 συμμετοχές. Στις 19 Μαρτίου, ξεπέρασε τους 1.500 πόντους μέσα από τη 254η εμφάνιση στο Πρωτάθλημα. Στις 30 Μαρτίου, έγινε ο πρώτος πασέρ στην ιστορία του Ιωνικού στο επαγγελματικό Πρωτάθλημα Ελλάδας, έχοντας συνολικά 70 ασίστ. Παράλληλα ο Αθηναίου έγινε ο πρώτος παίκτης του Ιωνικού στην διοργάνωση με 10+ πόντους, 6+ ριμπάουντ και 7+ ασίστ σε ένα παιχνίδι. Συνολικά τη σεζόν 2021-22, είχε μέσο όρο 9 πόντους, 3.2 ριμπάουντ και 4.4 ασίστ.

Στις 17 Αυγούστου 2022, ανακοινώθηκε από τον Α.Σ. Καρδίτσας.

Στις 13 Δεκεμβρίου 2023, συμφώνησε με τον Πανερυθραϊκό της Α2 Εθνικής. Με την φανέλα της ομάδας σημείωσε κατά μέσο όρο 12.8 πόντους, 4 ριμπάουντ και 6.5 ασίστ σε 21 εμφανίσεις. Στις 18 Αυγούστου 2024, ανανέωσε για ακόμα μία χρονιά την συνεργασία του με την ομάδα. 

Εθνικές Ομάδες
Ο αθλητής έχει φορέσει τη φανέλα της Εθνικής Ελλάδος Νέων το 2008 σε διεθνές τουρνουά.Ιωάννης Αθηναίου, στατιστικά στην επίσημη σελίδα της Ε.Ο.Κ. Το 2014 ο Φώτης Κατσικάρης τον κάλεσε για την προετοιμασία της Εθνικής ενόψει του Παγκοσμίου Κυπέλλου 2014.Οι εκλεκτοί του Φώτη Κατσικάρη για το Παγκόσμιο Κύπελλο 2014, gazzetta.gr, 13/07/2014 To 2015 προσκλήθηκε ξανά στην προετοιμασία της Εθνικής για το Ευρωμπάσκετ 2015.Στην εθνική ο Αθηναίου, ebasket.gr, 28/07/2015. ανακτήθηκε 28/07/2015 Το 2016 συμμετείχε στην αποστολή για το προολυμπιακό τουρνουά που διεξήχθη στο Τορίνο. Από το 2017 συμμετείχε στα προκριματικά του παγκοσμίου κυπέλλου και μάλιστα η Εθνική κέρδισε τη Μεγάλη Βρετανία με 95-92 στο πρώτο της παιχνίδι για την προκριματική φάση του Παγκοσμίου Κυπέλλου, με δικό του τρίποντο. Το 2019 έφτασε κοντά στην τελική δωδεκάδα, αλλά κόπηκε λόγω του σοβαρού τραυματισμού (ρήξη χιαστού), στο Τουρνουά Ακρόπολις. Συνεχίζει και είναι μέλος της Εθνικής και στα προκριματικά για το Ευρωμπάσκετ 2022. Τον Ιούνιο του 2021, κλήθηκε στην προεπιλογή της ομάδας για το Προολυμπιακό τουρνουά του Καναδά, αλλά στις 21 του μήνα, ανακοινώθηκε πως δεν βρίσκεται στην τελική επιλογή.

Με το εθνόσημο έχει 26 αγώνες με 132 πόντους (μ.ο: 5.08).

Προσωπικά Στοιχεία
Ο Αθηναίου είναι ανιψιός της πρώην καλαθοσφαιρίστριας και νυν προπονήτριας Γιασεμί Σαμαντούρα.«"Ο Παναθηναϊκός ξέχασε τα δελτία στην Αθήνα"!», άρθρο στον ιστότοπο WePlayBall.gr, 4 Φεβρουαρίου 2014

 Τίτλοι 

 Συλλογικοί 

 Ολυμπιακός Πειραιώς 

 Πρωτάθλημα Ελλάδος: (2016)

 Παναθηναϊκός 

 Πρωτάθλημα Ελλάδος: (2020)

 Ατομικοί 

 Ελληνικό All-Star Game: (2014)

Παραπομπές

 Εξωτερικοί σύνδεσμοι 


 Γιάννης Αθηναίου, στατιστικά στην επίσημη ιστοσελίδα του Ε.Σ.Α.Κ.Ε.
 Ioannis Athinaiou, στατιστικά στην επίσημη ιστοσελίδα του EuroCup. 
 Giannis Athinaiou, στατιστικά στην ιστοσελίδα ProBallers.com. 
 Yannis Athinaioy, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές

Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Εσκισεχίρ
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Πανερυθραϊκού
Κατηγορία:Καλαθοσφαιριστές Α.Σ. Καρδίτσας
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές γαλλικών συλλόγων
Κατηγορία:Έλληνες καλαθοσφαιριστές στο εξωτερικό
Κατηγορία:Πόιντ γκαρντ
Κατηγορία:Σούτινγκ γκαρντ